**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330; 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 26.497 din 23.05.2025**

***Data publicării pe site: 23.05*.*2025***

***A N U N Ț***

 *În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

**Proiect de hotărâre** **privind adoptarea unor măsuri pentru prevenirea apariției urșilor în zonele locuite ale Municipiului Târgu Mureș.**

***Proiectul de hotărâre mai sus amintit, cu documentaţia de bază poate fi consultat:***

* + - *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*
		- *la sediul instituţiei, P-ţa Victoriei, nr.3 (panoul de afişaj)*
		- *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***02 iunie 2025*** *pe baza formularului de colectare de recomandări:*

 *1.      la Registratura instituției din Târgu Mureş, P-ţa Victoriei, nr.3;*

 *2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:* ***Propuneri privind dezbaterea publică referitoare la proiectul de act normativ****:* **Proiect de hotărâre privind adoptarea unor măsuri pentru prevenirea apariției urșilor în zonele locuite ale Municipiului Târgu Mureș.**

*Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o altă autoritate publică până la data de* ***02 iunie 2025.***

***Pentru informații suplimentare vă stăm la dispoziție la telefon 0265.269571.***

 **Secretar General al Municipiului Târgu Mureș**

 **Bordi Kinga**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**REFERAT DE APROBARE**

**privind adoptarea unor măsuri pentru prevenirea apariției urșilor în zonele locuite ale Municipiului Târgu Mureș**

Prezentul proiect de hotărâre are ca obiect adoptarea, respectiv impunerea, unor măsuri preventive și operaționale pentru reducerea riscului apariției urșilor în zonele urbane și rezidențiale din Municipiul Târgu Mureș, în special la Platoul Cornești, în cartierele limitrofe pădurii și în zonele cu containere de gunoi nesecurizate.

Municipiul Târgu Mureș se confruntă cu apariția frecventă a urșilor în zonele locuite, generând riscuri majore pentru populație. Printre cauzele principale se numără gestionarea inadecvată a deșeurilor, atragerea urșilor de către resturi alimentare și lipsa unor măsuri specifice de prevenție. În urma acestor deficiențe, unele zone urbane și peri-urbane funcționează efectiv ca hrănitoare pentru urși, oferind hrană concentrată și cu un conținut mare de calorii, care funcționează ca și o atracție majoră pentru animale, și face aproape imposibil înlăturarea acestora din zonele afectate.

Capturarea și relocarea urșilor, dar chiar și intervenția letală prin împușcare, pot avea doar un efect temporar, până când nu este redus (pe cât posibil eliminat) atractivitatea zonei pentru specie.

Astfel, se impune:

• montarea de containere și tomberoane ce nu permit accesul urșilor la deșeurile eliminate;

 • regândirea colectării deșeurilor din zonele afectate;

 • interzicerea hrănirii animalelor sălbatice și sancționarea acestei practici;

 • montarea de camere de supraveghere și panouri de avertizare;

• prevenirea accesului urșilor în incinta Grădinii Zoologice și reducerea atractivității grădinii pentru urși;

• introducerea și implementarea unor măsuri stricte cu privire la managementul deșeurilor și a reziduurilor alimentare din partea persoanelor fizice și juridice implicate în comercializarea alimentelor în zona Platoului Cornești;

• sterilizarea chirurgicala sau chimică a ursoaicelor din Grădina Zoologică cu scopul reducerii atractivității zonei pentru urși masculi sălbatici în perioada de reproducere;

 • implicarea instituțiilor abilitate într-un plan unitar de acțiune.

Proiectul este justificat prin nevoia reală de siguranță publică și protecție a populației, cu intenția diminuării potențialelor conflicte om-urs. Măsurile propuse sunt conforme cu legislația și realitățile locale.

**Consilier local,**

**Kelemen Atilla-Márton**

**R O M Â N I A PROIECT**

**JUDEŢUL MUREŞ Inițiator**

**CONSILIUL LOCAL AL MUNICIPIULUI TÂRGU MUREŞ Consilier local**

 **Kelemen Atilla Márton**

**(nu produce efecte juridice) \***

 **H O T Ă R Â R E A nr. \_\_\_\_\_\_**

 **din \_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind adoptarea unor măsuri pentru prevenirea apariției urșilor în zonele locuite ale Municipiului Târgu Mureș**

***Consiliul Local al Municipiului Târgu Mureş, întrunit în ședință ordinară de lucru***

**Având în vedere:**

* Referatul de aprobare nr. ........................ iniţiat de consilierul local Kelemen Atilla-Mártonprivind adoptarea unor măsuri pentru prevenirea apariției urșilor în zonele locuite ale Municipiului Târgu Mureș;
* Raportul de specialitate nr. …..al Direcţiei juridice contencios administrativ şi administraţie publică locală
* Raportul de specialitate nr. …..al Serviciului Public Administrația Domeniului Public
* Raportul de specialitate nr. …..al Administrația Grădinii Zoologice și a Platoului Cornești;
* Raportul Comisiilor de specialitate din cadrul Consiliului local municipal Târgu Mureş;

**În conformitate cu prevederile:**

* Legii nr. 407/2006 privind vânătoarea și protecția fondului cinegetic;
* O.U.G. nr. 81/2021 privind aprobarea metodelor de intervenţie imediată pentru prevenirea şi combaterea atacurilor exemplarelor de urs brun asupra persoanelor şi bunurilor acestora, precum şi pentru modificarea şi completarea unor acte normative,
* Art. 7 alin. (13) ale Legii nr. 52/2003 privind transparența decizională în administrația publică, republicată;
* O.U.G. nr. 57/2019 privind Codul administrative, cu modificările și completările ulterioare;

**În temeiul prevederilor** art. 133 alin. (1), art. 136 alin. (1), art. 211, art. 139, art. 140, art.196 alin.(1) lit. „a” , art. 197 alin. (1) , art. (243) alin. (1), lit. „a” și „b” şi ale art. 632 din OUG nr. 57/2019 privind Codul administrativ, cu modificările și completările ulterioare,

**H o t ă r ă ş t e:**

**Art. 1.** Se aprobă inițierea și implementarea unui ”Plan de măsuri pentru reducere a conflictelor om-urs în Municipiul Târgu Mureș”, conform anexei la prezenta hotărâre.

**Art. 2.** Municipiul Târgu Mureș, prin serviciile de specialitate, va implementa următoarele măsuri:

a) montarea de containere și tomberoane care fac imposibil accesul urșilor la deșeurile eliminate;

b) supraveghere video în punctele de colectare a deșeurilor;

c) informarea cetățenilor privind interzicerea hrănirii animalelor sălbatice;

d) panouri de avertizare în zonele cu risc.

e) montarea de garduri electrice de-a lungul perimetrului Grădinii Zoologice

f) revizuirea regulamentului cu privire la comerțul stradal, în special cu scopul reglementării situației din Platoul Cornești

**Art. 3.** Operatorul de salubritate, împreună cu Municipiul Târgu Mureș, va reanaliza programul de colectare a deșeurilor în zona Platoului Cornești și în toate zonele unde se semnalează frecvent prezența urșilor, urmând ca ridicarea deșeurilor să se facă ori de câte ori este necesar, dar inclusiv după lăsarea întunericului, în zonele cu risc crescut.

**Art. 4.** Este strict interzisă hrănirea urșilor sau abandonarea intenționată de hrană, sau de reziduuri generate prin procesul de preparare a alimentelor în zonele publice. Încălcarea acestor prevederi se sancționează contravențional, conform unui regulament ce va fi elaborat și adoptat în termen de 30 de zile de către Serviciul Public Administrația Domeniului Public, în colaborare cu Administrația Grădinii Zoologice și a Platoului Cornești.

**Art. 5**. Serviciul Public Administrația Domeniului Public va revizui regulamentul de desfășurare a comerțului stradal. Se va interzice abandonarea și sau eliminarea reziduurilor rezultate din procesul de pregătire a alimentelor în zone publice. Încălcarea prevederilor regulamentului în acest sens, se va sancționa contravențional și inclusiv prin retragerea de îndată a dreptului de a desfășura comerț stradal sau de întâmpinare în zonă.

**Art. 6.** Serviciul Public Administrația Domeniului Public respectiv Administrația Grădinii Zoologice și a Platoului Cornești va achiziționa și monta camere de supraveghere video, containere speciale anti-urs și coșuri de gunoi securizate în zona Grădinii Zoologice și a Platoului Cornești.

**Art. 7.** Se constituie un grup de lucru interinstituțional de intervenție care va stabili un protocol de intervenție în caz de apariție a urșilor. Grupul se organizează de către Serviciul Public Administrația Domeniului Public, în colaborare cu Administrația Grădinii Zoologice și a Platoului Cornești, și va fi operațional în termen de 30 de zile.

**Art. 8.** Se desemnează domnul/ doamna consilier local ….......... ca reprezentant al Consiliului Local în grupul de lucru interinstituțional constituit potrivit prezentei hotărâri. Reprezentanții celorlalte instituții/entități și servicii publice vor fi desemnați prin dispoziție a primarului Municipiului Târgu Mureș, ca urmare a propunerilor survenite din partea acestora.

**Art. 9**. Se va organiza o vizită de lucru de către o delegație dintre membrii grupului de intervenție la UAT Tușnad, unde s-au atins rezultate excepționale în înlăturarea urșilor din localitate și prevenirea conflictelor om-urs.

**Art. 10.** Pentru asigurarea implementării prevederilor din această hotărâre Poliția Locală va asigura serviciu de permanență în Platoul Cornești, zilnic, între orele 20.00 și 08.00

**Art. 11.** În cazuri accesului regulat al urșilor în zonă, Administrația Grădinii Zoologice și a Platoului Cornești va putea limita accesul publicului în zona Platoului Cornești, după un orar stabilit și aprobat de către Consiliul Director al Administrației.

**Art. 12.** Administrația Grădinii Zoologice și a Platoului Cornești va putea dispune, cu respectarea legislației în vigoare, sterilizarea chirurgicală sau chimică a femelelor de urs brun aflate în colecția Grădinii Zoologice, în scopul reducerii atractivității zonei pentru urșii sălbatici.

**Art. 13.** Administrația Grădinii Zoologice și a Platoului Cornești va achiziționa echipamente de urmărire (zgărzi cu localizare GPS și cu transmiterea datelor prin sistemul GSM) pentru urșii capturați și relocați conform prevederilor legale, și la nevoie va achiziționa servicii de interpretare a datelor rezultate din urmărirea exemplarelor.

**Art. 14.** Cu ducerea la îndeplinire a hotărârii se încredințează Executivul Municipiului Târgu Mureș prin Serviciul Public Administrația Domeniului Public, Administrația Grădinii Zoologice și a Platoului Cornești și Poliția Locală.

**Art. 15.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 16.** Prezenta hotărâre se comunică :

* Domnului consilier local, Kelemen Atilla-Márton
* Serviciului Public Administrația Domeniului Public
* Administrației Grădinii Zoologice și a Platoului Cornești;
* Direcția Poliția Locală;
* Reprezentantului din partea Consiliului Local desemnat la Art. 8.

**Viză de legalitate**

**Secretar General**

**Bordi Kinga**

**ANEXĂ**

**PLAN DE MĂSURI PENTRU REDUCERE A CONFLICTELOR OM-URS ÎN MUNICIPIUL TÂRGU MUREȘ**

1. **Studiu de specialitate pentru identificarea zonelor cu risc ridicat: Platoul Cornești, Grădina Zoologică, cartiere limitrofe pădurii, zone cu tomberoane accesibile.**
* se identifică toate zonele cu frecvență ridicată de prezență a urșilor;
* se identifică toate zonele potențiale de hrănire a urșilor din zonele adiacente pădurii sau habitatelor propice;
* se vor formula propuneri concrete cu privire la diminuarea riscurilor în fiecare locație;

**Răspunde:** Serviciul Public Administrația Domeniului Public.

**Dată limită de implementare:** 30 de zile după adoptarea hotărârii.

 **2. Montarea de containere speciale anti-urs:**

• se vor monta containere speciale anti-urs în zonele cu frecvență ridicată de prezență a urșilor conform datelor deja existente;

• se vor monta containere speciale anti-urs în zonele cu risc ridicat, identificate în urma studiului de specialitate în acest sens;

• se vor monta coșuri de gunoi securizate ”anti-urs” pe aleile Platoului Cornești și în zona Grădinii Zoologice.

**Răspunde:** Serviciul Public Administrația Domeniului Public și Administrația Grădinii Zoologice și a Platoului Cornești.

**Dată limită de implementare pentru lansarea achizițiilor necesare:** 30 de zile după asigurarea prevederilor bugetare necesare.

**Dată limită pentru montare:** 30 de zile după finalizarea achiziției.

 **3. Ridicarea deșeurilor menajere și a celor stradale:**

 • de minimum 2 ori/zi din containerele din zonele publice al Platoului Cornești;

 • ridicarea deșeurilor inclusiv după lăsarea întunericului;

 • curățirea și verificare zilnică a platformelor de gunoi;

• ridicarea deșeurilor din coșurile de gunoi din Platoul Cornești (inclusiv parcările adiacente) ori de câte ori este necesar, dar de minimum 2 ori/zi

• ridicarea deșeurilor din coșurile de gunoi din Platoul Cornești (inclusiv parcările adiacente) după lăsarea întunericului, între orele 22.00-23.00;

 • curățirea și verificarea zilnică a coșurilor de gunoi;

**Răspunde:** Serviciul Public Administrația Domeniului Public și Administrația Grădinii Zoologice și a Platoului Cornești.

**Dată limită de implementare:** 14 de zile după adoptarea hotărârii.

 **4. Interzicerea hrănirii urșilor:**

• afișe și panouri de avertizare vor fi realizate și montate de către Serviciul Public Administrația Domeniului Public și de către Administrația Grădinii Zoologice și a Platoului Cornești, cu sprijinul Poliției Locale;

• sancțiuni contravenționale aplicate persoanelor fizice de către autoritățile competente, conform legislației în vigoare;

• revizuirea regulamentului de desfășurare a comerțului stradal în Municipiul Târgu Mureș, inclusiv cu scopul reglementării situației speciale din zona Platoului Cornești.

**Răspunde:** Serviciul Public Administrația Domeniului Public, Administrația Grădinii Zoologice și a Platoului Cornești.

**Dată limită de implementare:** 30 de zile după adoptarea hotărârii.

 **5. Supraveghere și semnalizare:**

• achiziția, instalarea și întreținerea camerelor video în zonele expuse riscului (ex. Platoul Cornești, Zoo) vor fi realizate de către Administrația Grădinii Zoologice și a Platoului Cornești și după caz de către Serviciul Public Administrația Domeniului Public.

• monitorizarea imaginilor va fi asigurată de către Administrația Grădinii Zoologice și a Platoului Cornești și după caz, de către Poliția Locală.

• achiziția și instalarea echipamentelor de urmărire de la distanță a exemplarelor de urși capturați și relocați conform prevederilor legale, respectiv interpretarea datelor rezultate va fi asigurată de către Administrația Grădinii Zoologice și a Platoului Cornești.

• panourile de avertizare în punctele de risc vor fi realizate și montate de către Administrația Grădinii Zoologice și a Platoului Cornești, respectiv de către Serviciul Public Administrația Domeniului Public cu sprijinul Poliției Locale.

• Poliția Locală înființează un punct de lucru, la Platoul Cornești, și va asigura permanență în zonă, zilnic, între orele 20 seara și 8 dimineața.

**Răspunde:** Administrația Grădinii Zoologice și a Platoului Cornești, Serviciul Public Administrația Domeniului Public și Poliția Locală.

**Dată limită de implementare:** 30 de zile după adoptarea hotărârii.

 **6. Constituirea unui grup de lucru interinstituțional:**

• membrii grupului din partea UAT-ului: primarul sau vice-primarul desemnat, director ADP, director Poliția Locală, delegat al primarului, personal desemnat din cadrul altor direcții sau instituții subordonate pe baza solicitării primarului, reprezentant al consiliului local.

• Instituții și organizații invitați să participe în grupul de lucru Poliția, Jandarmeria, Garda de Mediu, Garda Forestieră, Gestionarii fondurilor de vânătoare adiacente, ONG-uri de mediu.

• Rolul grupului de lucru este de a asigura un for informal pentru facilitarea eforturilor cu privire la soluționarea conflictelor om-urs în Municipiul Târgu-Mureș.

• Se va iniția o vizită de lucru la UAT Tușnad, Harghita, pentru studierea bunelor practici din localitate, care au rezultat în diminuarea semnificativă a conflictelor om-urs.

**Răspunde:** Serviciul Public Administrația Domeniului Public.

**Dată limită de implementare:** 30 de zile după adoptarea hotărârii.

 **7. Prevenirea accesului urșilor în incinta Grădinii Zoologice:**

 • Împrejmuirea Grădinii Zoologice cu gard electric.

• Înlocuirea containerelor și tomberoanelor cu unele ”anti-urs” în incinta Grădinii Zoologice.

 • Sterilizarea femelelor de urs brun din colecția Grădinii Zoologice.

• Dezvoltarea unui plan de bune practici pentru minimalizarea atractivității Grădinii Zoologice pentru urși sălbatici.

**Răspunde:** Administrația Grădinii Zoologice și a Platoului Cornești.

**Dată limită de implementare:** 30 de zile după adoptarea hotărârii.

 **8. Monitorizare și raportare:**

 • raport lunar privind prezența urșilor și acțiunile întreprinse;

 • publicare pe site-ul Municipiului Târgu Mureș.

**Răspunde:** Administrația Grădinii Zoologice și a Platoului Cornești și Serviciul Public Administrația Domeniului Public.

**Dată limită de implementare:** continuă